News Room 365 WATCH LIVE TV
ICC Test Rankings: భారత్ నెం.1 ర్యాంక్‌కి చేరువైన ఇంగ్లాండ్..!
శ్రీలంకతో టెస్టు సిరీస్‌‌ని మూడో ర్యాంక్‌‌తో ప్రారంభించిన ఇంగ్లాండ్ 3-0తో గెలిచి ఒక ర్యాంక్‌‌ పైకి ఎగబాకగా..  క్లీన్‌స్వీప్‌తో ఆరో స్థానం‌లో ఉన్న శ్రీలంక జట్టు ఏడో స్థానానికి పడిపోయింది.
Samayam Telugu | Updated:
Nov 27, 2018, 01:55PM IST
భారత్ నెం.1 ర్యాంక్‌కి ఇంగ్లాండ్ టీమ్ ఎసరుపెట్టేలా కనిపిస్తోంది. శ్రీలంకతో సోమవారం ముగిసిన మూడు టెస్టుల సిరీస్‌ని 3-0తో క్లీన్‌స్వీప్ చేసిన ఇంగ్లాండ్ జట్టు ఐసీసీ తాజాగా ప్రకటించిన టెస్టు ర్యాంకింగ్స్‌లోనూ రెండో స్థానానికి ఎగబాకింది.
భారత్ జట్టు ప్రస్తుతం 116 పాయింట్లతో నెం.1 స్థానంలో కొనసాగుతుండగా.. 108 పాయింట్లతో ఇంగ్లాండ్ రెండో స్థానంలో నిలిచింది. డిసెంబరు 6 నుంచి ఆస్ట్రేలియా గడ్డపై నాలుగు టెస్టుల సిరీస్ ఆడనున్న భారత్ జట్టు.. ర్యాంకింగ్స్‌లో అగ్రస్థానాన్ని సుస్థిరం చేసుకోవాలంటే మెరుగైన ప్రదర్శన కనబర్చాల్సిందే..!